

VLADA REPUBLIKE HRVATSKE

Zagreb, 17. prosinca 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Arsena Bauka, u vezi s davanjem državnih jamstava društvu Brodotrogir d.d. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

KLASA:

URBROJ:

Zagreb,

**PREDSJEDNIKU HRVATSKOGA SABORA**

PREDMET: Zastupničko pitanje Arsena Bauka, u vezi s davanjem državnih jamstava društvu Brodotrogir d.d. - odgovor Vlade

Zastupnik u Hrvatskome saboru, Arsen Bauk, postavio je, sukladno s člancima 132., 133., 134. i 135. Poslovnika Hrvatskoga (Narodne novine, br. 81/13, 113/16, 69/17, 29/18, 53/20, 119/20 - Odluka Ustavnog suda Republike Hrvatske i 123/20), zastupničko pitanje u vezi s davanjem državnih jamstava društvu Brodotrogir d.d.

Na navedeno zastupničko pitanje Vlada Republike Hrvatske daje sljedeći odgovor:

U svrhu osiguranja valjanog temelja za gospodarsko korištenje luke posebne namjene - brodogradilišta Brodotrogir d.d., ujedno i uvjeta za izdavanje državnih jamstava, na obnovljeni zahtjev društva Hrvatska brodogradnja Trogir d.o.o. kao ovlaštenika koncesije, Vlada Republike Hrvatske je na sjednici 12. studenoga 2020. donijela Odluku o davanju suglasnosti na davanje u potkoncesiju dijela pomorskog dobra u luci posebne namjene – brodogradilištu Brodotrogir d.d., Trogir, društvu Brodotrogir Cruise d.o.o.

Na sjednici održanoj 30. studenoga 2020., Vlada Republike Hrvatske donijela je odluke o davanju državnih jamstava u korist Hrvatske banke za obnovu i razvitak i/ili drugih poslovnih banaka u zemlji i/ili inozemstvu za osiguranje izdavanja izravnih i/ili neizravnih bankarskih garancija radi osiguranja avansnih uplata kupca broda Nov. 362, Delos Cruise Hull 1 2019 LLC, Dallas, Texas i kupca broda Nov. 363, Delos Cruise Hull 2 2019 LLC, Dallas, Texas, čiju je gradnju s kupcem ugovorilo društvo Brodotrogir Cruise d.o.o., Trogir.

Eventualno potrebna dodatna obrazloženja u vezi s pitanjem zastupnika dat će ministar gospodarstva i održivog razvoja dr. sc. Tomislav Ćorić.

PREDSJEDNIK

mr. sc. Andrej Plenković